MT Il-Ġurnal Uffiċjali tal-Unjoni Ewropea C 212/6

Komunikazzjoni mill-Gvern Franċiż dwar id-Direttiva 94/22/KE tal-Parlament Ewropew u tal-Kunsill dwar il-kondizzjonijiet għall-għoti u l-użu ta' awtorizzazzjonijiet għall-prospettar, l-esplorazzjoni u l-produzzjoni ta’ idrokarburi (1)

(Avviż dwar it-talba għall-permessi esklussivi għat-tiftix ta' minjieri ta’ idrokarburi likwidi jew fil-forma ta’ gass imsejħa “Permis de Champcenest”)

(Test b’relevanza għaż-ŻEE)

2010/C 212/05

Permezz tal-applikazzjoni bid-data tal-15 ta' Marzu 2010, il-kumpanija Realm Energy International li s-sede uffiċjali tagħha tinsab f'2nd Floor, Berkeley Square House, Berkeley Square, London W1J 6BD, UNITED KINGDOM talbet, għal perjodu ta' ħames (5) snin, permess esklussiv għat-tiftix ta' minjieri ta' idrokarburi likwidi jew fil-forma ta' gass, imsejjaħ “Permis de Champcenest”, f'żona ta' madwar 52 km2, li tagħmel parti mid-dipartimenti ta' Seine-et-Marne.

Il-perimetru ta' dan il-permess jikkonsisti f'arki tal-meridjani u paralleli li jgħaqqdu suċċessivament l-ogħla punti definiti hawn taħt permezz tal-koordinati ġeografiċi tagħhom, b'Pariġi bħala l-meridjan oriġinali.

L-ogħla punt Lonġitudini grad mil-Lvant Latitudni grad mit-Tramuntana A 01,00 54,10 B 01,10 54,10 C 01,10 54,00 D 01,00 54,00 E 01,00 54,01 F 01,01 54,01 G 01,01 54,02 H 01,03 54,02 I 01,03 54,03 J 01,04 54,03 K 01,04 54,06 L 01,03 54,06 M 01,03 54,07 N 01,02 54,07 O 01,02 54,08 P 01,00 54,08

Preżentazzjoni tal-applikazzjonijiet u l-kriterji għall-għoti tad-dritt

Dawk li jressqu l-applikazzjonijiet inizjali u l-applikazzjonijiet kompetittivi għandhom jagħtu prova li huma jissodisfaw il-kondizzjonijiet meħtieġa sabiex jingħatalhom id-dritt, kif speċifikat fl-Artikoli 4 u 5 tad-Digriet Nru 2006-648 tat-2 ta’ Ġunju 2006 dwar id-drittijiet li jirrigwardaw il-minjieri u d-drittijiet tal-ħżin taħt l-art (Journal officiel de la République française tat-3 ta’ Ġunju 2006).

Il-kumpaniji interessati jistgħu jressqu applikazzjoni kompetittiva fi żmien disgħin jum mill-pubblikazzjoni ta' dan l-avviż, skont il-proċedura indikata fl-“Avviż dwar il-ksib ta' drittijiet fir-rigward il-minjieri tal-idrokarburi fi Franza”, ippubblikat f' il-Ġurnal Uffiċjali tal-Komunitajiet Ewropej C 374 tat-30 ta' Diċembru 1994, p, 11, u stabbiliti mid-Digriet Nru 2006-648 tat-2 ta' Ġunju 2006 dwar id-drittijiet rigward minjieri u d-drittijiet tal-ħżin taħt l-art (Journal officiel de la République française tat-3 ta' Ġunju 2006).

L-applikazzjonijiet kompetittivi għandhom ikunu indirizzati lill-Ministru inkarigat mill-minjieri fl-indirizz li jidher hawn taħt. Id-deċiżjonijiet rigward l-applikazzjoni inizjali u l-applikazzjonijiet kompetittivi se jittieħdu fi żmien sentejn mill-wasla għand l-awtoritajiet Franċiżi tal-applikazzjoni inizjali, u mhux aktar tard mill-10 ta' April 2012.

Il-kondizzjonijiet u r-rekwiżiti għall-eżerċizzju tal-attività u tat-twaqqif tagħha

L-applikanti huma mistiedna jirreferu għall-Artikoli 79 u 79.1 tal-kodiċi rigward il-minjieri u għad-Digriet Nru 2006-649 tat-2 ta’ Ġunju 2006, dwar ix-xogħlijiet fil-minjieri, u x-xogħlijiet tal-ħżin taħt l-art u tar-regolamenti dwar il-minjieri u l-ħażniet taħt l-art (Journal officiel de la République française tat-3 ta’ Ġunju 2006).

Aktar tagħrif jista’ jinkiseb mill-Ministère de l'Écologie, de l’Énergie, du Développement durable et de la Mer (Ministeru tal-Ekoloġija, l-Enerġija, l-Iżvilupp Sostenibbli u l-Baħar): Direction générale de l'énergie et du climat, Direction de l’énergie (Id-Direttorat Ġenerali tal-Enerġija u tal-Klima, Id-Direttorat tal-Enerġija), Sous-direction de la sécurité d’approvisionnement et nouveaux produits énergétiques (Is-sottodirettorat tas-Sigurtà tal-Provvista u tal-Prodotti l-ġodda tal-enerġija), Grande Arche de la Défense — Paroi Nord, 92055 La Défense Cedex, FRANCE (Tel. +33 140819529).

Id-dispożizzjonijiet regolatorji msemmija hawn fuq, jinsabu fis-sit Légifrance: http://www.legifrance.gouv.fr

(1) L 164, 30.6.1994, p. 3.